
PROJEKTS uz 02.09.2026.

vēlamais datums izskatīšanai Attīstības komitejā: 14.10.2026.
domē: 29.10.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 29. oktobrī 					Nr.«DOKREGNUMURS»	


Par adreses maiņu zemes vienībai Garindriķu ielā 1, Garciemā

Ādažu novada pašvaldības dome izskatīja nekustamā īpašuma ar kadastra numuru 
80520081785 īpašnieces N.Š. (personas kods) iesniegumus (31.08.2026., reģ. ar Nr. ĀNP/1-11-1/26/5084 un 10.09.2026.,  papildu iesniegumu, reģ. ar Nr. ĀNP/1-11-1/26/5452), ar lūgumu mainīt īpašuma sastāvā ietilpstošas zemes vienības adresi Garindriķu iela 1, Garciems, Carnikavas pag., Ādažu nov., piesaistot to pie Mežgarciema ielas. Lūgums pamatots ar apsvērumu, ka piekļuve īpašumam turpmāk plānota no Mežgarciema ielas, un ka piekļuve no Garindriķu ielas ir apgrūtināta, jo šī iela ir reģistrēta uz privātpersonas zemes, kas būtiski apgrūtina būvniecības un komunikāciju ierīkošanas saskaņošanu.
Izvērtējot pašvaldības rīcībā esošu informāciju un ar lietu saistītus apstākļus, tika konstatēts:
1. N.Š. īpašuma tiesība uz īpašumu ar kadastra numuru 
80520081785 ir reģistrēta Rīgas rajona tiesas Carnikavas pagasta zemesgrāmatas nodalījumā Nr. 100000598190.
2. Īpašuma sastāvā ir reģistrēta zemes vienība Garindriķu iela 1, Garciems, Carnikavas pag., Ādažu nov., ar kadastra apzīmējumu 80520081774 un platību 0.2799 ha (turpmāk – Zemes vienība). 
3. Garindriķu iela nepieder pašvaldībai un tai nav piešķirts pašvaldības ielas nozīmes statuss. Tā ir reģistrēta uz zemes vienības Mežgarciema iela 34, Garciems, Carnikavas pag., Ādažu nov., ar kadastra apzīmējumu 80520082095 un platību 3,1214 ha  (turpmāk – Zemes vienība 2). Zemes vienība 2 ietilpst nekustamajā īpašumā “Garindriķi-6” ar kadastra numuru 80520080896, kas pieder SIA “Ciemats Valis” (reģistrācijas Nr. 40203185009) saskaņā ar ierakstu Carnikavas pagasta zemesgrāmatas nodalījumā Nr. 100000285451.
4. Zemes vienībai 2 2008. gadā ir izstrādāts “Detālplānojums nekustamajam īpašumam “Garindriķi-6”” (turpmāk – Detālplānojums), kur Garindriķu ielas teritorija ir plānota kā zeme zem ceļiem (parcele Nr. 19). Detālplānojuma īstenošanas kārtība paredz, ka Zemes vienības 2 īpašnieks izbūvē ielas ar klātnes cieto segumu un inženierkomunikācijas. Atbilstoši Teritorijas izmantošanas un apbūves noteikumiem topošajā Ādažu novada teritoriālajā plānojumā,  Garindriķu ielas teritorijas funkcionālais zonējums ir Teritorija ar īpašiem noteikumiem (TIN72), kas tiek noteikta, t.sk., plānoto ielu sarkanajās līnijās.
5. Dome 28.06.2023. pieņēma lēmumu Nr. 230 “Par adrešu un īpašumu nosaukumu sakārtošanu objektiem Garciemā”, mainot Zemes vienības adresi Mežgarciema iela 34, Garciems, Carnikavas pag., Ādažu nov., uz adresi Garindriķu iela 1, Garciems, Carnikavas pag., Ādažu nov. Dabā Garindriķu iela joprojām nav izbūvēta un piekļuve Zemes vienībai, t.sk. ar kravas transportu, pa šo ielu ir neiespējama vai maz iespējama.
6. Atbilstoši pašvaldības aģentūras “Carnikavas komunālserviss” ceļu ekspluatācijas inženiera atzinumam, Zemes vienības adreses maiņa, piesaistot to pie Mežgarciema ielas, ir loģiski pamatota jo piekļuves nodrošināšana no Mežgarciema ielas neradīs izteiktu ietekmi uz satiksmes drošību Mežgarciema ielā. 
7. Ādažu novada būvvalde 29.04.2026. izsniedza būvatļauju Nr. BIS-BV-4.1-2026-1630. Saskaņotais būvprojekts paredz Zemes vienībā izbūvēt dzīvojamo māju, viesu māju un pirts ēku, paredzot piekļuvi no Garindriķu ielas, pie krustojuma ar Mežgarciema ielu. 
8. Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi): 
8.1.  9. punktā noteikts, ka pašvaldībai, izvērtējot konkrēto situāciju, ir tiesības mainīt adresi, ja tā neatbilst Noteikumu prasībām;
8.2.  15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam; 
8.3.  18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus;
8.4.  20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu. 
Plānotā adreses maiņa var uzlabot Zemes vienības atrašanu apvidū, t.sk. operatīvajiem dienestiem, un atvieglot būvniecības un komunikāciju ierīkošanas saskaņošanu. Tomēr adreses maiņa pati par sevi nav pamatojums piekļuves izbūvei no Mežgarciema ielas, un šādas izmaiņas pie būvprojekta būtu atsevišķi saskaņojamas Ādažu novada būvvaldē.
Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 9., 15., 18.1. un 20. punktu, kā arī domes Attīstības komitejas 14.10.2026. atzinumu, Ādažu novada pašvaldības dome
NOLEMJ:
1. Mainīt adresi zemes vienībai: 
	Veiktā darbība
	Objekts 
	Objekta kadastra apzīmējums
	
Objekta esošā adrese
	Objekta kods adrešu klasifikatorā
	Objekta jaunā adrese

	maiņa
	zemes vienība

	80520081774
	Garindriķu iela 1, Garciems, Carnikavas pag., Ādažu nov.
	106812437
	Mežgarciema iela 42, Garciems, Carnikavas pag., Ādažu nov.


2. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un īpašniecei N.Š. (personas kods) uz e-pasta adresi.
3. Pašvaldības Centrālās pārvaldes Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē www.adazunovads.lv/adreses, papildinot ar lēmuma 1. punktā noteikto adresi.
4. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs							G. Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Izsniegt norakstus:
VZD - uz e-adresi
@ - NĪN, ADN, SAN, ĀBV, CKS, IDRV
Īpašniecei - uz e-pasta adresi 

Nadežda Rubina, 28776519

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




